Men påstanden om, at de svenske politikere ikke nævner bilbrandene i partilederdebatten den 14. august er forkert.

Faktisk er bilbrandene det første emne, der bliver taget op i partilederdebatten.

I knap tre minutter taler værterne for partilederdebatten, Socialdemokraternes statsminister Stefan Löfven og oppositionsleder Ulf Kristersson fra Moderaterne om de mange brande.

Bilbrande lå på svenske netmedier

De prioriterede derfor bilbrandene højt, forklarer Niklas Svensson, der var ordstyrer på debatten og journalist på det svenske medie Expressen.

- Hele indledningen af programmet handlede netop om bilbrandene, som skete natten inden debatten. Det var et stort nummer i partilederdebatten, siger han.

Detektor har også undersøgt TV 2's påstande om, at "i valgdebatten undgår politikerne at tale om de mange bilafbrændinger" samt at "medierne så vidt muligt danser om den varme grød."

Flere af de største, landsdækkende medier havde allerede få timer efter de første bilbrande historien på forsiden.

Samtidig var de svenske partiledere i de otte riksdagspartier også hurtigt ude og fordømme brandene på de sociale medier.

Svensk journalist: Helt ubegribeligt

Politisk journalist på Expressen Niklas Svensson kan ikke genkende det billede, TV 2 tegner: